**Ministru kabineta noteikumu projekta**

**“Grozījumi Ministru kabineta 2017. gada 6. jūnija noteikumos Nr. 315 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts sagatavots ar mērķi nodrošināt MK noteikumu Nr. 315[[1]](#footnote-1) atbilstību Eiropas Savienības struktūrfondu un Kohēzijas fonda 2014.- 2020. gada plānošanas perioda darbības programmā “Izaugsme un nodarbinātība” noteiktajai 1.1.1.5. pasākuma “Atbalsts starptautiskās sadarbības projektiem pētniecībā un inovācijās” (turpmāk – 1.1.1.5. pasākums) kopējā iznākuma rādītāja vērtībai, atbilstoši Eiropas Komisijas lēmumā apstiprinātajam.Paredzēts, ka noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2017. gada 6. jūnija noteikumos Nr. 315 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas (turpmāk – IZM) iniciatīvas, ievērojot Eiropas Savienības struktūrfondu un Kohēzijas fonda 2014.- 2020. gada plānošanas perioda  darbības programmā “Izaugsme un nodarbinātība” veiktos grozījumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Noteikumu projekts paredz precizēt MK noteikumu Nr. 315 redakciju un **samazināt līdz 31.12.2018. sasniedzamā starpposma iznākuma rādītāja un līdz 31.12.2023. sasniedzamā iznākuma rādītāja vērtību.**2017. gada februārī IZM rosināja grozījumus Eiropas Savienības struktūrfondu un Kohēzijas fonda 2014.- 2020. gada plānošanas perioda  darbības programmā “Izaugsme un nodarbinātība”, kas tostarp paredzēja iznākuma rādītāja “virs kvalitātes sliekšņa novērtēto un ERAF atbalstīto Horizon 2020 projektu pieteikumu skaits, t.sk. *BalticBonus* iniciatīvas ietvaros” (i.1.1.1.d) vērtības samazinājumu 2023. gadā, pamatojoties uz Komisijas Īstenošanas Regulas (ES) Nr. 215/2014 5. panta 6. punktā un Eiropas Parlamenta un Padomes Regulas (ES) Nr. 1303/2013 II pielikuma 5. punktā noteikto attiecībā par nepareiziem pieņēmumiem un sociālekonomisko situāciju nozarē, kā rezultātā plānotā vērtība tika noteikta pārāk augsta.Sociālekonomisko apstākļu rezultātā ir mainījušies iznākuma rādītāja sasniegšanu ietekmējošie faktori, tādi kā pieņēmums par zinātnes jomai plānotā valsts budžeta finansējuma apmēra pieaugumu un ar to saistīto zinātniskajās institūcijās nodarbinātā zinātniskā personāla skaitu attiecīgajā laika periodā.Ņemot vērā iepriekš minētos faktorus, kā arī diskusijas ar nozari pārstāvošajām zinātniskajām un augstākās izglītības institūcijām, izstrādājot 1.1.1.5. pasākuma sākotnējo novērtējumu un investīciju ieviešanas nosacījumus, tika nonākts pie secinājuma, ka plānotā iznākuma rādītāja i.1.1.1.d vērtība noteikta nesamērīgi augsta. i.1.1.1.d vērtība rosināja zinātniskās institūcijas izstrādāt kvantitatīvi daudz, finansiāli nelielus un cilvēkresursu kapacitātes ziņā mazietilpīgus projektu iesniegumus Eiropas Savienības Pētniecības un inovācijas pamatprogrammas “Apvārsnis 2020” (turpmāk – programma “Apvārsnis 2020”) apakšprogrammās, kas zinātniskajām institūcijām atbilstoši to specializācijai ne vienmēr var būt stratēģiski nozīmīgi un nepieciešami. Turpretī zinātnes, tehnoloģiju attīstības un inovāciju politikas mērķis ir motivēt izstrādāt starptautiska mēroga zinātniski nozīmīgus projektu iesniegumus, kas parasti ir finansiāli un cilvēkresursu ziņā ietilpīgi. Šādi projekti sekmē attiecīgās institūcijas specializācijas jomas vai pētniecības virziena attīstību, starptautisko atpazīstamību un plašu attiecīgo zinātnes jomu vai nozari pārstāvošo sadarbības tīklu veidošanos un turpmāku sadarbību nākamo programmas “Apvārsnis 2020” apakšprogrammu projektu iesniegumu vai citu finanšu instrumentu ietvaros. Lai valsts zinātniskās institūcijas un augstskolas nodrošinātu zinātniski nozīmīgu, finansiāli un cilvēkresursu ziņā ietilpīgu projektu iesniegumu iesniegšanu un to īstenošanu programmas “Apvārsnis 2020” ietvaros, nepieciešama atbilstoša cilvēkresursu kapacitāte. Plānotais valsts budžeta finansējuma apmērs zinātniskās darbības nodrošināšanai ietekmē tai skaitā valsts zinātniskās institūcijās un augstskolās, kas saņem zinātnes bāzes finansējumu, nodarbinātā zinātniskā personāla (vadošie pētnieki, pētnieki un zinātniskie asistenti) skaitu pilna darba laika ekvivalenta (turpmāk – PLE) izteiksmē. Sākotnēji darbības programmas “Izaugsme un nodarbinātība” sagatavošanas laikā IZM pieņēma, ka valsts budžeta izdevumi zinātnei pakāpeniski ik gadu pieaugs, tai skaitā ļaujot ievērojami palielināt zinātniskās institūcijās nodarbinātā zinātniskā personāla skaitu PLE izteiksmē[[2]](#footnote-2). Tomēr, ņemot vērā esošo politisko un ekonomisko situāciju pasaulē, Eiropas Savienībā un Latvijā, šobrīd netiek paredzēts valsts budžeta finansējuma pieaugums zinātnei tādā apjomā, kādā tas 2014. gadā[[3]](#footnote-3) tika plānots. Saskaņā ar likumu “Par vidēja termiņa budžeta ietvaru 2018., 2019. un 2020. gadam”[[4]](#footnote-4) paredzams, ka valsts pamatbudžeta izdevumu apjoms zinātnei saglabāsies gandrīz nemainīgā līmenī, t.i. 2017. gadā tie bija 41,55 milj.*euro*, 2018. gadā 43,88 milj. *euro*, 2019. gadā 42,04 milj. *euro* un 2020. gadā 41,05 milj. *euro*. Attiecīgi, ņemot vērā iepriekšējo gadu pieejamā valsts budžeta finansējuma zinātniskās darbības nodrošināšanai apmēru un valsts zinātniskajās institūcijās un augstskolās nodarbinātā zinātniskā personāla skaitu PLE izteiksmē, var secināt, ka turpmākajos gados zinātniskā personāla skaits PLE izteiksmē šajās institūcijās saglabāsies līdzšinējā apmērā, t.i. vidēji 1 790 PLE gadā. Iznākuma rādītāja i.1.1.1.d. vērtība 558 tika noteikta, ņemot vērā zinātnisko institūciju cilvēkresursu kapacitāti (zinātniskā personāla skaitu PLE izteiksmē), zinātnes bāzes finansējuma apmēru un līdzšinējo sniegumu programmā “Apvārsnis 2020”. Līdz 2018. gada 31. decembrim sasniedzamā starpposma vērtība noteikta – 83 virs kvalitātes sliekšņa novērtēti un ERAF atbalstīti programmas “Apvārsnis 2020” projektu pieteikumi, tai skaitā *Baltic Bonus* programmas ietvaros *(MK noteikumu Nr. 315 5.1.1. apakšpunkts)*.Ņemot vērā augstāk minētos aspektus, Eiropas Komisija apstiprināja minētos grozījumus darbības programmā “Izaugsme un nodarbinātība” (30.11.2017. EK īstenošanas lēmums C(2017) 7979), paredzot 1.1.1.5. pasākuma iznākuma rādītāja vērtību - līdz 2023. gada 31. decembrim virs kvalitātes sliekšņa novērtēto un Eiropas Reģionālās attīstības fonda atbalstīto programmas “Apvārsnis 2020” un Eiropas Savienības 9. Ietvara programmas projektu pieteikumu skaits, tai skaitā *Baltic Bonus* programmas ietvaros, – 558 (MK 29.03.2017. rīkojums Nr. 160 “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība””) *(MK noteikumu Nr. 315 5.1.2. apakšpunkts)*. IZM ieskatā minētie grozījumi MK noteikumos Nr. 315 neietekmē 1.1.1.5. pasākuma 3. kārtas finansējuma saņēmējus un potenciālos projekta iesniedzējus. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja IZM. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – IZM, sadarbības iestādi – Centrālo finanšu un līgumu aģentūru (turpmāk – CFLA) . |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts precizē MK noteikumu Nr. 315 5.1.1. un 5.1.2. apakšpunkta formulējumu un ir tehniska rakstura. Līdz ar to sabiedrības līdzdalības nodrošināšana nav nepieciešama. Vienlaikus sabiedrības līdzdalība ir nodrošināta, saskaņojot grozījumu priekšlikumu darbības programmā “Izaugsme un nodarbinātība” ES fondu 2014.–2020. gada plānošanas perioda uzraudzības komitejā rakstiskās procedūras ietvaros. |
| 2. | Sabiedrības līdzdalība projekta izstrādē | Sabiedrības līdzdalību noteikumu projekta izstrādē nebija nepieciešams nodrošināt. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda IZM, sadarbības iestādes funkcijas – CFLA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

|  |  |
| --- | --- |
| Izglītības un zinātnes ministra vietā – labklājības ministrs |  Jānis Reirs |
| Vizē:  |  |

Valsts sekretāre Līga Lejiņa

Usāre 67047818

Elina.Usare@izm.gov.lv

1. Ministru kabineta 2017. gada 6. jūnija noteikumi Nr. 315 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi”, <https://likumi.lv/ta/id/291823-darbibas-programmas-izaugsme-un-nodarbinatiba-1-1-1-specifiska-atbalsta-merka-palielinat-latvijas-zinatnisko-instituciju> [↑](#footnote-ref-1)
2. Atbilstoši Zinātnes un tehnoloģijas attīstības un inovācijas pamatnostādnes 2014.-2020.gadam <http://polsis.mk.gov.lv/documents/4608> [↑](#footnote-ref-2)
3. Saskaņā ar Zinātnes un tehnoloģijas attīstības un inovācijas pamatnostādnēm 2014.-2020.gadam, pieejams: <http://polsis.mk.gov.lv/documents/4608> [↑](#footnote-ref-3)
4. <https://likumi.lv/ta/id/295595-par-videja-termina-budzeta-ietvaru-2018-2019-un-2020-gadam> [↑](#footnote-ref-4)